ai4bharat/Pralekha huggingface dataset:
বিদ্যুৎমন্ত্রক
কেন্দ্রীয় মন্ত্রিসভা প্রভিশনাল মেগা পাওয়ার প্রকল্পগুলির জন্য মেগা পাওয়ার নীতি ২০০৯-এ সংশোধনের প্রস্তাব অনুমোদন করেছে
নয়াদিল্লি, ৩০ মার্চ, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি কর কর্তৃপক্ষগুলিকে চূড়ান্ত মেগা সার্টিফিকেট প্রস্তুত করার জন্য ১০টি প্রভিশনাল মেগা সার্টিফায়েড প্রকল্প চিহ্নিতকরণের সময়সীমা  বাড়ানোর প্রস্তাব অনুমোদন করেছে। চূড়ান্ত মেগা সার্টিফিকেট প্রস্তুত করার সময়সীমা বৃদ্ধির ফলে ডেভেলপাররা ভবিষ্যতে পিপিএ-গুলিতে দরপত্র জমা এবং নীতিগত শর্ত অনুযায়ী, কর ছাড়ের সুবিধা পাবে। এর ফলে, নগদের যোগান বৃদ্ধি পাবে এবং তা দেশের সার্বিক অগ্রগতির সহায়ক হবে। একইভাবে, আর্থিক দিক থেকে দুর্বল হয়ে পড়া বিদ্যুৎ সংস্থাগুলির পুনরুজ্জীবন নিশ্চিত হবে।
১০টি প্রভিশনাল মেগা পাওয়ার বা বিদ্যুৎ প্রকল্প, যেগুলি ইতিমধ্যেই চালু হয়েছে বা আংশিকভাবে চালু হয়েছে, সেগুলির জন্য কর কর্তৃপক্ষকে চূড়ান্ত মেগা সার্টিফিকেট প্রস্তুত করার সময়সীমা ১২০ মাস থেকে বাড়িয়ে ১৫৬ মাস করা হয়েছিল। বর্ধিত এই সময়সীমায় নবীন ও পুনর্নবীকরণযোগ্য মন্ত্রক এবং ভারতীয় সৌরবিদ্যুৎ নিগম লিমিটেডের সঙ্গে সহযোগিতায় পাওয়ার বা বিদ্যুৎ প্রোজেক্টগুলির জন্য দরপত্র আহ্বান করা হবে। বিদ্যুৎ মন্ত্রক বর্তমান বিদ্যুৎ বাজারের উপর ভিত্তি করে বর্ধিত এই সময়সীমার মধ্যে বিকল্প ব্যবস্থা প্রণয়ন করবে, যাতে গ্রাহকদের কাছে প্রকল্পের সুবিধা পৌঁছে দেওয়া যায়।
CG/BD/SB
(Visitor Counter : 93
রাষ্ট্রপতিরসচিবালয়
রাষ্ট্রপতি পশ্চিমবঙ্গে; কলকাতায় নাগরিক সংবর্ধনায় যোগদান
আত্মত্যাগ ও আত্মবলিদান, সংস্কৃতি ও শিক্ষা পশ্চিমবঙ্গের মূল নীতি: রাষ্ট্রপতি মুর্মু
নয়াদিল্লি, ২৭ মার্চ, ২০২৩
পশ্চিমবঙ্গের কলকাতায় আজ সন্ধ্যায়  রাষ্ট্রপতি শ্রীমতী দ্রৌপদী মুর্মু তাঁর সম্মানে পশ্চিমবঙ্গ সরকার কর্তৃক আয়োজিত এক নাগরিক সংবর্ধনায় যোগ দেন।
অনুষ্ঠানে রাষ্ট্রপতি ঊষ্ণ অভ্যর্থনার জন্য রাজ্য সরকার ও পশ্চিমবঙ্গের জনগণকে ধন্যবাদ জানান। রাষ্ট্রপতি বলেন, আত্মত্যাগ ও আত্মবলিদান এবং শিক্ষা ও সংস্কৃতি পশ্চিমবঙ্গের মূল নীতি। বাংলার জনগণ সংস্কৃতি মনস্ক এবং প্রগতিশীল। পশ্চিমবঙ্গের মাটিতেই জন্ম হয়েছে বিশিষ্ট বিপ্লবী থেকে শুরু করে বিখ্যাত বিজ্ঞানীদের। রাজনীতি থেকে বিচার ব্যবস্থা, বিজ্ঞান থেকে দর্শন, ধর্মীয় মনোভাব থেকে ক্রীড়া ক্ষেত্র, সংস্কৃতি থেকে বাণিজ্য, সাংবাদিকতা থেকে সাহিত্য এবং চলচ্চিত্র, সঙ্গীত, নাটক, কলা সহ শিল্প সংস্কৃতির বিভিন্ন ক্ষেত্রে পশ্চিমবঙ্গ বিশেষ অগ্রণী ভূমিকা পালন করে।
রাষ্ট্রপতি বলেন, সাফল্যের সর্বোচ্চ শিখরে পৌঁছনোর পরও পশ্চিমবঙ্গের জনগণ মাটির সঙ্গে যোগাযোগ বজায় রাখেন এবং ভারতমাতার গৌরব বাড়াতে সচেষ্ট থাকেন। তিনি এই বিশেষত্বের জন্য বাংলার জনগণের প্রশংসা করেন। রাষ্ট্রপতি বলেন, পশ্চিমবঙ্গের মানুষ সর্বদাই সামাজিক ন্যায়, সাম্য ও আত্মসম্মানকে প্রাধান্য দিয়ে এসেছে। কলকাতার পুরনো ইস্ট এসপ্ল্যানেডের সড়কটির নাম বর্তমানে ‘সিধু-কানহু-ডহর’ হওয়ায় তিনি সন্তোষ প্রকাশ করেন। তিনি বলেন, এই ধরনের উদ্যোগ আমাদের স্বাধীনতা সংগ্রামীদের নীতি ও আদর্শকে বিশেশ গুরুত্ব দেয়। পাশাপাশি, আমাদের আদিবাসী ভাই ও বোনেদের আত্মবিশ্বাস ও আত্মমর্যাদা বৃদ্ধিতে সহায়ক হয়।
রাষ্ট্রপতির সম্পূর্ণ ভাষণটি পড়তে এই লিঙ্কে ক্লিক করুন - https://static.pib.gov.in/WriteReadData/specificdocs/documents/2023/mar/doc2023327176501.pdf
PG/PM/SB
(Visitor Counter : 378
যোগাযোগওতথ্যপ্রযুক্তিমন্ত্রক
পশ্চিমবঙ্গ সার্কেলের নতুন মুখ্য পোস্টমাস্টার জেনারেল
কলকাতা, ২ জুলাই, ২০২১
ভারতীয় পোস্টাল সার্ভিসের ১৯৯০ ব্যাচের শ্রীমতি জে চারুকেশী সিকিম, আন্দামান এবং নিকোবর দ্বীপপুঞ্জ-সহ পশ্চিমবঙ্গ ডাক সার্কেলের মুখ্য পোস্টমাস্টার জেনারেল হিসেবে যোগ দিয়েছেন।
তিনি দিল্লি, পশ্চিমবঙ্গ, অসম এবং তামিলনাড়ু-সহ বিভিন্ন রাজ্যের ডাক বিভাগে একাধিক দপ্তরে দক্ষতার সঙ্গে কাজ করেছেন।
দিল্লিতে পড়াশোনা করলেও তিনি উচ্চশিক্ষা গ্রহণ করেন কলকাতাতে। তিনি কলকাতায় পোস্টাল লাইফ ইনসিওরেন্স-এর অধিকর্তা, পোস্টাল সার্ভিসের দক্ষিণবঙ্গ আঞ্চলের অধিকর্তা, কলকাতা -এর ডাক পরিষেবা বিভাগের অধিকর্তা, কলকাতা অঞ্চলের ডাক পরিষেবা বিভাগের অধিকর্তা এবং কলকাতা অঞ্চলের পোস্টমাস্টার জেনারেল হিসেবে পশ্চিমবঙ্গ সার্কেলের বিভিন্ন দপ্তরে দক্ষতার সঙ্গে কাজ করেছেন। যাদবপুর বিশ্ববিদ্যালয় থেকে স্নাতকোত্তর সম্পূর্ণ করে ১৯৯০ সালে তিনি ভারতীয় ডাক পরিষেবায় যোগ দেন।
শ্রীমতি চারুকেশীর ক্যুইজ প্রতিযোগিতা, পড়াশোনা এবং শাস্ত্রীয় সঙ্গীতে বিশেষ আগ্রহ রয়েছে। তিনি কর্ণাটকি সঙ্গীতে প্রশিক্ষণ নিয়েছেন এবং নিয়মিত চর্চাও করছেন।
SSS/SS/NS
(Visitor Counter : 20
প্রধানমন্ত্রীরদপ্তর
নানাজী দেশমুখের জন্মবার্ষিকী উপলক্ষে প্রধানমন্ত্রীর শ্রদ্ধার্ঘ্য
নয়াদিল্লি, ১১ অক্টোবর, ২০১৯
রাষ্ট্রসেবক নানাজী দেশমুখের জন্মবার্ষিকীতে শ্রদ্ধা জ্ঞাপন করেছেন প্রধানমন্ত্রী শ্রী নরেন্দ্র মোদী। তিনি বলেছেন, “আমি নানাজী দেশমুখ’কে প্রণাম জানাই। তিনি ছিলেন, মহান সমাজ সেবক এবং দেশপ্রেমিক। তিনি গ্রামোন্নয়নে এবং কৃষকদের জীবনের মানোন্নয়নে আজীবন আত্মত্যাগ ও পরিশ্রম করেছিলেন। দেশ গঠনে তাঁর অবদান কখনই ভোলার নয়”।
CG/SS/SB
(Visitor Counter : 68
পার্লিয়ামেন্তরী এফিয়র্স মন্ত্রালয়
পার্লিয়ামেন্তরী এফিয়ার্স মন্ত্রালয়না স্বচ্ছতা পখৱারা পাংথোকখ্রে
পার্লিয়ামেন্তরী এফিয়ার্স মন্ত্রালয়না ২০২৩গী এপ্রিল ১৬দগী ৩০ ফাওবা স্বচ্ছতা পখৱারা পাংথোকখ্রে। লু নানবা অমসুং মহিক মতাই চেন্দবা ভারত অমা ওইহন্নবা মহাত্ম গান্ধীগী মংলান অদু মংফাওনহন্নবা প্রধান মন্ত্রীনা হৌদোকখিবা সরকারগী মরুওইবা ফ্লেগশিপ প্রোগ্রাম স্বচ্ছ ভারত মিসনগী মখাদা পার্লিয়ামেন্তরী এফিয়ার্স মন্ত্রালয়না ২০২৩গী এপ্রিলগী অনিশুবা থাখায় মনুংদা স্বচ্ছতা পখৱারা হৌদোকখি। মসি দ্রিঙ্কিং ৱাতর অমসুং সেনিতেসন বিভাগনা থাদোকখিবা চহি ২০২৩গী ওইবা স্বচ্ছতা পখৱারাগী কেলেন্দরগী মতুং ইন্ননি।
পখৱারা অসি ২০২৩গী এপ্রিল ১৭দা পার্লিয়ামেন্তরী এফিয়ার্স মন্ত্রালয়গী সেক্রেতরী শ্রী গুদে শ্রীনিবাসনা স্বচ্ছতাগী ৱাশক লৌহন্দুনা হৌদোকখি।
[পার্লিয়ামেন্তরী এফিয়ার্স মন্ত্রালয়গী সেক্রেতরী শ্রী গুদে শ্রীনিবাসনা স্বচ্ছতাগী ৱাশক লৌহনবা]
স্বচ্ছতা পখৱারাগী মনুংদা ক্লিনলিনেস দ্রাইব চত্থখি অমদি মন্ত্রালয়গী এমপ্লোইশিংনা লীরবা ফিজিকেল ফাইলশিংগী রিভ্যুয়িং/রেকোর্দিং/ৱীদিং তৌখি। ওফিসকী মফমশিং লু-নান্না থম্নবা অরিবা শিজন্নদ্রবা পোৎলমশিং ওক্সনগীদমক মশক খংদোক্লে, ইলেক্ত্রিকেল স্বিতচ বোর্দশিং/ফেনশিং/এ.সি. শেংদোক্লে অমসুং মন্ত্রালয়গী কা পুম্নমক মচু শংখি। পুন্সিদা স্বচ্ছতাগী এৱারনেস অমসুং মরুওইবা অদু শন্দোক্নবগীদমক য়ুথ পার্লিয়ামেন্তকী অখন্নবা মীফম পাংথোক্তুনা কোলেজ/স্কুলশিংগী মহৈরোইশিংবু স্বচ্ছতাগী ৱাশক লৌহল্লে।
[ক্লিনলিনেস দ্রাইব] [ফাইলশিং রিভ্যু তৌবা]
[ইলেক্ত্রিকেল ফেন/স্বিতচ বোর্দ শেংদোকপা] [মচু শংবা]
[অরিবা শিজন্নদ্রবা পোৎলমশিং] [মহৈরোইশিংদা স্বচ্ছতাগী ৱাশক লৌহনবা]
স্বচছতা পখৱারা মনুংদা ফাইল ৯২ রিভ্যু তৌখি, মদুগী মনুংদা ফাইল ৩২ লৌথোকখি অমদি পখৱারা মনুংদা মশক খংদোক্লবা অদুগুম্লবা অরিবা শিজন্নদ্রবা পোৎলমশিং ওক্সন তৌদুনা লুপা ৬৭,৯০০গী রেভেন্যু জেনরেত তৌখি।
পখৱারা মনুংদা স্বচ্ছতা পেরামীতরদা মন্ত্রালয়গী খ্বাইদগী ফবা মকোকথোংবা সেক্সন অহুমদা প্রাইজ য়েন্থোকপগা লোয়ননা স্বচ্ছতা পখৱারা ২০২৩ অসি লোইশিনখি।
[পার্লিয়ামেন্তরী এফিয়ার্স মন্ত্রালয়গী সেক্রেতরী শ্রী গুদে শ্রীনিবাসনা স্বচ্ছতা প্রাইজশিং য়েন্থোকপা]
পর্যটনমন্ত্রক
পর্যটনের আকর্ষণীয় উপাদানে সমৃদ্ধ উত্তর পূর্বাঞ্চলের আইজলে অনুষ্ঠিত ইন্টারন্যাশনাল ট্যুরিজম মার্ট-এর আজ দ্বিতীয় দিন
নয়াদিল্লি, ১৮ নভেম্বর, ২০২২
উত্তরপূর্ব ভারতের ৮টি রাজ্য প্রাকৃতিক সৌন্দর্য্য, জীববৈচিত্র্য, বিরল বন্যপ্রাণ, ঐতিহাসিক স্থান এবং নানা স্বাদের সাংস্কৃতিক উপাদানে ভরপুর। বণ্যপ্রাণ, চা ও গল্ফ, নদী, ধর্মীয় ও আধ্যাত্মিক, ঐতিহ্যশালী সাংস্কৃতিক, কৃষি ও গ্রামীণ এবং অ্যাডভেঞ্চার পর্যটনের আকর্ষণীয় স্থান এই অঞ্চল। এখানে একশৃঙ্গ গন্ডারের আবাসস্থল কাজিরাঙ্গা সহ বেশ কয়েকটি জাতীয় উদ্যান রয়েছে। অরুণাচলপ্রদেশ, ব্রহ্মপুত্রে র্যাফটিং-এর জন্য আকর্ষণীয়। পর্যটনের এইসব সম্ভার নিয়ে শুরু হয়েছে ইন্টারন্যাশনাল ট্যুরিজম মার্ট। এবারের এই মার্ট মিজোরামের আইজল শহরে অনুষ্ঠিত হচ্ছে।
তিন দিনের এই মার্টের আজ দ্বিতীয় দিন। এই উপলক্ষে আয়োজিত অনুষ্ঠানে আজ কেন্দ্রীয় পর্যটন সচিব শ্রী অরবিন্দ সিং জানান, পর্যটকরা এখন পরিবেশের বিষয়ে আরও বেশি করে সচেতন হয়ে ওঠায় পরিবেশ বান্ধব পর্যটনের প্রতি আকৃষ্ট হচ্ছেন। উত্তর পূর্বাঞ্চলে পরিবেশ বান্ধব পর্যটনের সম্ভাবনাকে কাজে লাগানো হচ্ছে। মিজোরামের পর্যটন দপ্তরের প্রধান সচিব শ্রীমতী মনীষা সাক্সেনা জানান মিজোরামের ৯০ শতাংশ এলাকাই অরণ্যে আবৃত। সর্বোচ্চ সাক্ষরতার নিরিখে দেশের মধ্যে তৃতীয় রাজ্য। এখানে সাক্ষরতার হার ৯১.৩৩ শতাংশ। মিজোরামের সারছিপ জেলায় মহকুমা শহর থেনজাউল গল্ফ কোর্স এবং রিসর্টের জন্য বিখ্যাত। কেন্দ্রের স্বদেশ দর্শন প্রকল্পের আওতায় এটি নির্মিত হয়েছে। উত্তর পূর্বাঞ্চলের বিভিন্ন রাজ্যে প্রতি বছর ইন্টারন্যাশনাল ট্যুরিজম মার্ট আয়োজিত হয়। এর আগে গুয়াহাটি, তাওয়াং, শিলং, গ্যাংটক, আগরতলা, ইম্ফল এবং কোহিমায় এই মার্ট অনুষ্ঠিত হয়।
PG/CB/NS
(Visitor Counter : 86
প্রধানমন্ত্রীরদপ্তর
সম্পূর্ণ দেশীয় প্রযুক্তিতে নির্মিত আইএনএস বিশাখাপত্তনম নৌ-বাহিনীতে সামিল হওয়ায় প্রধানমন্ত্রী সন্তোষ প্রকাশ করেছেন
নয়াদিল্লি, ২১ নভেম্বর, ২০২১
সম্পূর্ণ দেশীয় প্রযুক্তিতে নির্মিত আইএনএস বিশাখাপত্তনম নৌ-বাহিনীতে সামিল হওয়ায় আজকের দিনটি অত্যন্ত গর্বের বলে উল্লেখ করেছেন। প্রধানমন্ত্রী পুনরায় বলেছেন, প্রতিরক্ষা ক্ষেত্রের আধুনিকীকরণে সবরকম প্রয়াস পুরোদমে চলবে।
এক ট্যুইটে প্রধানমন্ত্রী বলেছেন, “প্রতিরক্ষা ক্ষেত্রে আত্মনির্ভরতা অর্জনে ভারতের প্রচেষ্টার নিরিখে আজ এক গর্বের দিন। বিশাখাপত্তনম জাহাজটি নৌ-বাহিনীতে সামিল হ’ল। সম্পূর্ণ দেশীয় প্রযুক্তিতে নির্মিত এই জাহাজ আমাদের নিরাপত্তা ব্যবস্থাকে আরও মজবুত করবে। প্রতিরক্ষা ক্ষেত্রের আধুনিকীকরণে সবরকম প্রয়াস পুরোদমে চলবে”।
CG/BD/SB
(
প্রধানমন্ত্রীরদপ্তর
১৩ বছর বয়সী মীণাক্ষি ক্ষত্রিয় নি-ক্ষয় মিত্র হিসাবে নিজের নাম নথিভুক্ত করায় এবং যক্ষ্মা রোগীদের দেখাশোনা করার কাজের প্রশংসা করেছেন প্রধানমন্ত্রী
নয়াদিল্লি, ০৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ১৩ বছর বয়সী মীণাক্ষি ক্ষত্রিয় নি-ক্ষয় মিত্র হিসাবে নিজের নাম নথিভুক্ত করায় এবং যক্ষ্মা রোগীদের দেখাশোনার করার দায়িত্ব নেওয়ায় প্রশংসা করেছেন।
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডব্যের এক ট্যুইটের জবাবে প্রধানমন্ত্রী তাঁর ট্যুইটে বলেন, “উল্লেখযোগ্য চিন্তাভাবনা, যক্ষ্মা মুক্ত ভারত গঠনের লক্ষ্যকে উজ্জীবিত করবে এই প্রচেষ্টা”।
(PG/PM/SB
কর্পোরেটবিষয়সংক্রান্তমন্ত্রক
২০২১-২২ অর্থবর্ষে এমসিএ২১-এর ৩.০ সংস্করণ চালু হবে
নয়াদিল্লী, ৫ ফেব্রুয়ারি, ২০২১
২০২১-২২ অর্থবর্ষে কর্পোরেট বিষয়ক মন্ত্রক তথ্য বিশ্লেষণ সংক্রান্ত এমসিএ২১-এর ৩.০ সংস্করণের সূচনা করবে। এই সংস্করণটিতে বৈদ্যুতিন পদ্ধতিতে বিচার, পরামর্শ ও বিভিন্ন সম্মতি সংক্রান্ত ব্যবস্থাপনা থাকবে। কেন্দ্রের ই-গর্ভন্যান্স প্রকল্পের অঙ্গ হিসেবে এই উদ্যোগ নেওয়া হয়েছে।
এমসিএ২১-এর তৃতীয় সংস্করণটি প্রযুক্তি নির্ভর। সহজে ব্যবসা-বাণিজ্য করা, নিরবচ্ছিন্ন সুযোগ-সুবিধা পাওয়ার অভিজ্ঞতা এবং নিয়ন্ত্রকদের মধ্যে এখানে তথ্য বিনিময়ের সুযোগ থাকছে। অতিক্ষুদ্র পরিষেবাগুলির ব্যবস্থাও এই প্রকল্পের মাধ্যমে নিশ্চিত করা হচ্ছে। কৃত্রিম মেধা এবং মেশিন ল্যাঙ্গুয়েজের মতো প্রযুক্তির সাহায্যে ভারতে কর্পোরেট সংস্থাগুলির নিয়ন্ত্রণের ব্যবস্থাপনা এর মাধ্যমে হবে।
বৈদ্যুতিন পদ্ধতিতে পরীক্ষা-নিরীক্ষা : এমসিএ কেন্দ্রীয় স্তরে একটি পরীক্ষা-নিরীক্ষার ব্যবস্থাপনা গড়ে তুলছে যার মাধ্যমে নিবন্ধীকরণ এবং বিভিন্ন সংস্থার বিষয়ে খুঁটিনাটি পরীক্ষা সহজেই করা যাবে।
বৈদ্যুতিন পদ্ধতিতে বিচার প্রক্রিয়া : এই মডিউলের সাহায্যে রেজিস্ট্রার অফ কম্পানিস এবং এই সংস্থার আঞ্চলিক অধিকর্তাদের বিচার প্রক্রিয়ায় সুবিধা হবে। অনলাইনের মাধ্যমে স্টেক হোল্ডাররা শুনানীতে অংশ নিতে পারবেন এবং বৈদ্যুতিন প্রক্রিয়ায় পুরো বিচার প্রক্রিয়া সম্পন্ন করা যাবে।
বৈদ্যুতিন পদ্ধতিতে পরামর্শদান : এই মডিউলের মাধ্যমে অনলাইনে জনসাধারণের থেকে পরামর্শ নেওয়া যাবে। বিভিন্ন সংশোধন এবং আইনের খসড়া তৈরিতে যা সহায়ক হবে। পুরো প্রক্রিয়াটি কৃত্রিম মেধার সাহায্যে করা যাবে।
সম্মতি প্রাপ্তির ব্যবস্থাপনা : এমসিএ-কে এই ব্যবস্থাপনা, বিভিন্ন সংস্থার কোন বিষয়গুলিতে সম্মতি দেওয়া হয়নি সে সংক্রান্ত তথ্য প্রদান করবে। এ ছাড়াও বৈদ্যুতিন পদ্ধতিতে নোটিশ দেওয়া এবং বিভিন্ন সংস্থার নানা ক্ষেত্রে প্রদেয় অর্থ বকেয়া থাকলে সেগুলি জানানো হবে। দক্ষ প্রশাসন গড়ে তুলতে এই ব্যবস্থাপনা সাহায্য করবে।
এমসিএ গবেষণাগার : এমসিএ২১-এর তৃতীয় সংস্করণে একটি গবেষণাগার গড়ে তোলা হবে যেখানে কর্পোরেট আইনের বিশেষজ্ঞরা বিভিন্ন বিষয়ের মূল্যায়ণ করবেন, বৈদ্যুতিন পদ্ধতিতে পরামর্শ দেবেন এবং পরামর্শ গ্রহণ করবেন। এই গবেষণাগার বিভিন্ন ফলাফলের যথাযথ বিচার নিশ্চিত করবে। এছাড়াও এই সংস্করণটি মোবাইল অ্যাপ, মতবিনিময়ের জন্য ব্যবহারকারীদের ড্যাশবোর্ড, বিভিন্ন তথ্যের প্রচার করতে সহায়তা করবে।
বিজ্ঞানওপ্রযুক্তিমন্ত্রক
অ্যালকোহলের মধ্যে লোহিত রক্ত কোষ দীর্ঘক্ষণ থাকলে কি প্রভাব দেখা যাবে রমন রিসার্চ ইন্সটিটিউটের বিজ্ঞানীরা সেই বিষয়ে গুরুত্বপূর্ণ তথ্য পেয়েছেন
নয়াদিল্লী, ৬ মার্চ, ২০২১
রক্তের লোহিত কনিকার কোষ দীর্ঘক্ষণ অ্যালকোহলের সংস্পর্শে থাকলে তার কি প্রভাব পরতে পারে এ বিষয়ে বিজ্ঞানীরা উচ্চমানের বিশ্লেষণের সাহায্যে বেশ কিছু তথ্য জানতে পেরেছেন। বিজ্ঞানীরা দেখেছেন অ্যালকোহলের প্রভাবে লোহিত রক্তকোষের আকৃতির পরিবর্তন ঘটে।
অ্যালকোহলের সংস্পর্শে আসলে লোহিত রক্ত কোষের পরিবর্তন হয় এই বিষয়টি বিজ্ঞানীরা জানলেও তার প্রভাব কতটা হয় সে বিষয়ে স্পষ্ট ধারণা ছিল না। কেন্দ্রের বিজ্ঞান ও প্রযুক্তি দপ্তরের স্বায়ত্ত্ব শাসিত সংস্থা রমন রিসার্চ ইন্সটিটিউট, ইলেক্ট্রো ফ্লুইডিক প্ল্যাটফর্ম উদ্ভাবন করেছেন যেখানে বর্ধিত বিশ্লেষণের মাধ্যমে তাঁরা কোষের আকৃতির পরিবর্তন সম্পর্কে স্পষ্ট ধারণা পেয়েছেন। বিজ্ঞানীরা দেখেছেন অ্যালকোহলের সংস্পর্শে থাকলে লোহিত রক্ত কনিকার অক্সিজেনের পরিবহণের ক্ষমতা হ্রাস পায়। এরফলে মানুষ ঝাপসা দেখে এবং শরীরের বিভিন্ন পেশীর সমন্বয়হীনতা দেখা যায়। এছাড়াও মানসিক অবস্থারও পরিবর্তন হয়। বিজ্ঞানীরা জানিয়েছেন কোষের আকৃতির পরিবর্তন হলে বিভিন্ন অসুখের সৃষ্টি হয়। লোহিত রক্ত কোষের আয়তনের পরিবর্তনের ফলে সিকল সেল অ্যানিমিয়া এবং ম্যালেরিয়ার মতো অসুখের ক্ষেত্রে কি কি সমস্যা দেখা দেয় এই উদ্ভাবনের ফলে সে সম্পর্কে একটি ধারণা তৈরি হবে। এ ছাড়াও লোহিত রক্ত কোষের সামান্য আকৃতির পরিবর্তন ঘটলে কোষে পুষ্টির কি সমস্যা হয় সে বিষয়েও ধারণা তৈরি হবে।
রেলমন্ত্রক
ভারতীয় রেলের সদ্য গঠিত কেন্দ্রীয় কন্ট্রোল কার্যালয় দ্রুত সাহায্য ও পরামর্শ দিচ্ছে
নয়াদিল্লি, ০৬ এপ্রিল, ২০২০
রেল যাত্রীদের পাশাপাশি, সাধারণ মানুষের সহায়তার জন্য ভারতীয় রেল লকডাউন ঘোষণার পর কন্ট্রোল অফিস চালু করে। এই উদ্যোগ গ্রহণের কয়েক দিনের মধ্যে ব্যাপক সাফল্য মিলেছে। রেল কর্মীরা লকডাউন চলাকালীন প্রথম ১০ দিনে ১ লক্ষ ২৫ হাজারেরও বেশি বিভিন্ন প্রশ্নের জবাব দিয়েছেন। এর ৮৭ শতাংশের ক্ষেত্রে জবাব দেওয়া হয়েছে ফোন মারফৎ। বাকি, জবাব বা প্রত্যুত্তর দেওয়া হয়েছে সোশ্যাল মিডিয়ায়।
রেল কন্ট্রোল অফিসের ২৪x৭ হেল্পলাইন নম্বর 139 ও 138 – এ সাধারণ মানুষের সেবায় নিরন্তর কাজ করে চলেছে। এই হেল্পলাইনগুলি চালু হওয়ার ফলে লকডাউন চলাকালীন সময়ে রেল প্রশাসন ও সাধারণ মানুষের মধ্যে তথ্যের আদান-প্রদান চালু রয়েছে। এই কন্ট্রোল অফিসগুলি পরিচালনার দায়িত্বে রয়েছে ডায়রেক্টর পর্যায়ের আধিকারিকরা। আঞ্চলিক কার্যালয়গুলিতে সহকারী ডিভিশনাল রেলওয়ে ম্যানেজাররা কন্ট্রোল অফিসের সঙ্গে সমন্বয়-সাধনের কাজ করছে।
রেল মদত 139 হেল্পলাইন নম্বরে লকডাউন চলাকালীন প্রথম ১০ দিনে ৮০ হাজারেরও বেশি প্রশ্নের জবাব দেওয়া হয়েছে। একইভাবে, হেল্পলাইন নম্বর 138 - এ কল রিসিভ করা হচ্ছে এবং সেগুলিকে স্থানীয় ভাষায় জবাব দেওয়ার জন্য নিকটবর্তী রেলওয়ে ডিভিশনাল কন্ট্রোল অফিসের সঙ্গে যুক্ত করা হচ্ছে। ভারতীয় রেল যাত্রীদের স্বার্থে বাণিজ্যিক এজেন্টদের সুবিধার্থে সর্বাত্মক প্রয়াস গ্রহন করেছে।
(CG/BD/SB
প্রধানমন্ত্রীরদপ্তর
রাজমাতা বিজয়ারাজে সিন্ধিয়ার জন্মবার্ষিকীতে তাঁকে শ্রদ্ধা প্রধানমন্ত্রীর
নয়াদিল্লি, ১২ অক্টোবর ২০২২
প্রধানমন্ত্রী শ্রী নরেন্দ্র মোদী রাজমাতা বিজয়ারাজে সিন্ধিয়ার জন্মবার্ষিকীতে তাঁকে শ্রদ্ধা জ্ঞাপন করেছেন। শ্রী মোদী বলেন, তিনি ছিলেন সাহসিকতা ও দূরদৃষ্টির অপর নাম।
এক ট্যুইট বার্তায় প্রধানমন্ত্রী বলেন –
“তাঁর জন্মবার্ষিকীতে রাজমাতা বিজয়ারাজে সিন্ধিয়াজিকে জানাই শ্রদ্ধা। তিনি ছিলেন দূরদৃষ্টি ও সাহসিকতার অপর নাম। অন্যের সেবায় নিজের জীবন উৎসর্গ করেছেন তিনি। আমার এর আগের #MannKiBaat অনুষ্ঠানে আমি তাঁর অসাধারণ ব্যক্তিত্ব সম্পর্কে যা বলেছি তা ভাগ করে নিচ্ছি।”
(PG/PM/DM/
জাহাজচলাচলমন্ত্রক
রাউটিং ব্যবস্থার মাধ্যমে দক্ষিণ-পশ্চিম ভারতীয় জলসীমায় বাণিজ্যিক জাহাজ ও মাছ ধরার নৌকাগুলির যাতায়াত পৃথক করা হয়েছে : শ্রী মনসুখ মান্ডভিয়া
নয়াদিল্লি, ২১ জুলাই, ২০২০
দীর্ঘদিনের চাহিদা পূরণ করে কেন্দ্রীয় জাহাজ পরিবহণ মন্ত্রক জলপথে যাতায়াতের ক্ষেত্রে নিরাপত্তা ও দিক-নির্দেশের বিষয়গুলিকে বিবেচনায় রেখে দক্ষিণ-পশ্চিম ভারতীয় জলসীমায় বাণিজ্যিক জাহাজ ও মাছ ধরার নৌকাগুলির যাতায়াতের পথ পৃথক করেছে।
ভারতের দক্ষিণ-পশ্চিম উপকূল সংলগ্ন আরব সাগরের এই অংশটি একটি ব্যস্ততম নৌ পথ। এই পথ ধরে অধিক সংখ্যায় বাণিজ্যিক জাহাজের যাতায়াত করে থাকে। এমনকি, আরব সাগরের এই এলাকাতে সর্বদাই মাছ ধরার নৌকার আধিক্য থাকে। এর ফলে, প্রায়শই বাণিজ্যিক জাহাজ ও মাছ ধরার নৌকাগুলির মধ্যে সংঘর্ষের ঘটনা ঘটে, যার ফলে সম্পত্তির ক্ষয়ক্ষতির পাশাপাশি, পরিবেশ দূষিত হয়। এমনকি, এ ধরনের দুর্ঘটনাগুলির কারণে অনেক সময় জীবন ও সম্পত্তিহানিও হয়ে থাকে।
কেন্দ্রীয় জাহাজ পরিবহণ প্রতিমন্ত্রী শ্রী মনসুখ মান্ডভিয়া বাণিজ্যিক জাহাজ ও মাছ ধরার নৌকাগুলির জন্য পৃথ পৃথক রুট চালু করা সম্পর্কে বলেছেন, মন্ত্রকের এই উদ্যোগ ভারতীয় জলসীমায় সুষ্ঠু যাতায়াতে সরকারের অঙ্গীকারকেই প্রতিফলিত করে। বাণিজ্যিক জাহাজ ও মাছ ধরার নৌকাগুলির জন্য পৃথক পৃথক জলপথ ব্যবস্থার ফলে সংঘর্ষ এড়ানো সম্ভব হবে, জলপথে জাহাজ ও নৌকার যাতায়াত নিয়ন্ত্রণ করা সম্ভব হবে। একই সঙ্গে, জীবনের সুরক্ষার পাশাপাশি, সামুদ্রিক পরিবেশের সংরক্ষণে প্রসার ঘটবে। শ্রী মান্ডভিয়া বলেন, জাহাজ পরিবহণ সংক্রান্ত মহানির্দেশকের পক্ষ থেকে এই পদক্ষেপ আরব সাগরে ভারতের দক্ষিণ-পশ্চিম উপকূল অঞ্চলে জাহাজের যাতায়াত নিয়ন্ত্রণ করা সম্ভব হবে।
দক্ষিণ-পশ্চিম ভারতীয় জলসীমায় রাউটিং ব্যবস্থা চালু সম্পর্কিত বিজ্ঞপ্তি জাহাজ পরিবহণ সংক্রান্ত মহানির্দেশকের পক্ষ থেকে ইতিমধ্যেই জারি করা হয়েছে। ভারতীয় জলসীমায় নতুন এই রুটটি আগামী পয়লা আগস্ট থেকে কার্যকর হচ্ছে।
(CG/BD/SB
কৃষিমন্ত্রক
কেন্দ্রীয় মন্ত্রিসভা ২০২২-২৩ মরশুমে কাঁচা পাটের ন্যূনতম সহায়ক মূল্য অনুমোদন করেছে
নয়াদিল্লি, ২২ মার্চ, ২০২২
প্রধানমন্ত্রী শ্রী নরেন্দ্র মোদীর কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি কৃষি খাতে খরচ ও মূল্য কমিশনের সুপারিশের ভিত্তিতে ২০২২-২৩ মরশুমে কাঁচা পাটের ন্যূনতম সহায়ক মূল্য অনুমোদন করেছে।
মন্ত্রিসভার সিদ্ধান্ত অনুযায়ী, ২০২২-২৩ মরশুমে কাঁচা পাটের  ক্যুইন্টাল প্রতি ন্যূনতম সহায়ক মূল্য স্থির হয়েছে ৪ হাজার ৭৫০ টাকা, যা গত বছরের তুলনায় ২৫০ টাকা বেশি। ন্যূনতম সহায়ক মূল্য বৃদ্ধি পাওয়ায় সর্বভারতীয় পর্যায়ে উৎপাদন খাতে খরচের তুলনায় ৬০.৫৩ শতাংশ মুনাফা নিশ্চিত হবে। এমনকি, মন্ত্রিসভার এই সিদ্ধান্ত ন্যূনতম ৫০ শতাংশ মুনাফা নিশ্চিত করে। পাট চাষীদের জন্য আরও বেশি মুনাফা এবং গুণগতমানের পাট উৎপাদনে উৎসাহিত করতে এই সিদ্ধান্ত এক ইতিবাচক ও গুরুত্বপূর্ণ পদক্ষেপ।
জুট কর্পোরেশন অফ ইন্ডিয়া  কেন্দ্রীয় সরকারি নোডাল এজেন্সি হিসাবে মূল্য সমর্থন কর্মসূচির দায়িত্ব পালন করে চলবে এবং এই দায়িত্ব পরিচালনায় যে কোনও ধরনের লোকসানের ক্ষেত্রে তা মেটাবে কেন্দ্রীয় সরকার।
CG/BD/SB
(Visitor Counter : 105
রাষ্ট্রপতিরসচিবালয়
স্বাধীনতা দিবসের প্রাক্কালে আগামীকাল সন্ধ্যায় জাতীয় উদ্দেশ্যে ভাষণ দেবেন রাষ্ট্রপতি
নয়াদিল্লি, ১৩ অগাস্ট, ২০১৯
রাষ্ট্রপতি শ্রী রামনাথ কোবিন্দ আগামীকাল  সন্ধ্যায় ৭৩তম স্বাধীনতা দিবসের প্রাক্কালে জাতীয় উদ্দেশ্যে ভাষণ দেবেন।
আকাশবাণীর সমস্ত প্রচারতরঙ্গে সন্ধ্যে ৭টায় এই ভাষণ সম্প্রচার করা হবে। দূরদর্শনের সমস্ত চ্যানেলেও প্রথমে হিন্দিতে ও পরে ইংরাজীতে রাষ্ট্রপতির ভাষণ সম্প্রচার করা হবে। দূরদর্শনে হিন্দি ও ইংরাজী ভাষায় ভাষণের অব্যবহিত পরেই আঞ্চলিক চ্যানেলগুলিতে আঞ্চলিক ভাষায় রাষ্ট্রপতির ভাষণের অনুবাদ সম্প্রচার করা হবে। আকাশবাণীর সমস্ত প্রচারতরঙ্গে এই ভাষণের আঞ্চলিক ভাষার তর্জমা সন্ধ্যে ৮টা থেকে সম্প্রচারিত হবে।
CG/BD/NS
(Visitor Counter : 100
প্রতিরক্ষামন্ত্রক
এস-৪০০ ট্রায়াম্ফ ক্ষেপণাস্ত্র প্রযুক্তি
নতুন দিল্লি, ৩ ডিসেম্বর, ২০২১
রাশিয়ার কাছ থেকে এস-৪০০ ট্রায়াম্ফ ক্ষেপণাস্ত্র প্রযুক্তি সরবরাহের জন্য ২০১৮-র ৫ অক্টোবর এক চুক্তি স্বাক্ষরিত হয়। প্রতিরক্ষা সরঞ্জাম সংগ্রহের প্রেক্ষিতে প্রভাব পড়তে পারে এমন যাবতীয় বিষয়ে সরকার ওয়াকিবহাল রয়েছে। সরকার সার্বভৌমত্ত্ব অক্ষুণ্ন রাখতে তিনটি বিষয়ের ওপর ভিত্তি করে সিদ্ধান্ত নেয়। নিরাপত্তা সংক্রান্ত যাবতীয় চ্যালেঞ্জের মোকাবিলায় সেনাবাহিনীকে সর্বদা প্রস্তুত রাখতে প্রয়োজনীয় প্রযুক্তি ও অভিযান পরিচালনার বিষয়গুলিকে বিবেচনায় রাখা হয়।
রাশিয়ার কাছ থেকে এস-৪০০ ক্ষেপণাস্ত্র প্রযুক্তি বিমান বাহিনীর ক্ষমতা আরও বাড়াবে এবং এই প্রযুক্তির মাধ্যমে আরও বেশি এলাকাকে ক্ষেপণাস্ত্র নিক্ষেপের আওতায় নিয়ে আসা সম্ভব হবে। বিমান বাহিনীতে এই প্রযুক্তি অন্তর্ভুক্ত হলে দেশে আকাশ প্রতিরক্ষা ব্যবস্থা কয়েকগুণ বৃদ্ধি পাবে।
লোকসভায় আজ এক লিখিত জবাবে এই তথ্য দেন প্রতিরক্ষা প্রতিমন্ত্রী শ্রী অজয় ভট্ট।
CG/BD/AS/
(Visitor Counter : 130
ভারত সরকারের প্রধান বৈজ্ঞানিক উপদেষ্টার কার্যালয়
ঘনবসতিপূর্ণ অঞ্চলে কোভিড-১৯ এর সংক্রমণের বিস্তার নিয়ন্ত্রণের জন্য ভারত সরকারের উপদেষ্টা প্রদানকারী প্রধান বৈজ্ঞানিক কার্যালয় সহজ নির্দেশিকা জারি করছে
নতুন দিল্লি, ১৩ এপ্রিল, ২০২০
ঘনবসতিপূর্ণ অঞ্চলে কোভিড-১৯এর সংক্রমণের বিস্তার নিয়ন্ত্রণের জন্য ভারত সরকারের উপদেষ্টা প্রদানকারী প্রধান বৈজ্ঞানিক কার্যালয় সহজ নির্দেশিকা জারি করছে। বিশেষত, শৌচালয় বা সাধারণ স্নানাগার যেখানে এক সাথে অনেক মানুষ এই সুবিধা ভাগ করেন, সেই বিষয়টি এখানে বিশেষভাবে উল্লেখ করা হয়েছে।
প্রস্তাবিত এই পদক্ষেপের মূল লক্ষ্য হল স্যানিটেশন এবং স্বাস্থ্যকর বিষয়ে সাধারণ মানুষের অভ্যাস বাড়ানোর ওপর জোর দেওয়া এবং রোগের বিস্তার নিয়ন্ত্রণে ব্যাপকভাবে সহায়তা করতে পারে এমন কিছু বিষয়ের সুপারিশ করা। তাই গোষ্ঠী সম্প্রদায়ের বাসিন্দাদের নিয়মিত হাত ধোয়ার অভ্যাস গড়ে তুলতে এ এ বিষয়ে প্রয়োজনীয় ব্যবস্থা গ্রহণ করা দরকার। মহামারী সংক্রণ রোধে বিশ্বব্যাপী যে নির্দেশিকা জারি হয়েছে তাতে যথাযথ স্থানে হাত ধোয়ার ব্যবস্থা দ্রুত তৈরি করার প্রস্তাব দেওয়া হয়েছে। সম্ভাব্য উচ্চ সংক্রমিত এলাকায় সরাসরি সংস্পর্শে আসা কোন ব্যক্তির শুধু পা ধুয়ে ফেললেই হবে না, প্রচুর পরিমাণে জল দিয়ে হাত ভালো করে ধুতে হবে। তবে এই হাত, পা ধোয়ার এমন ব্যবস্থা করতে হবে যাতে খুব সহজেই গোষ্ঠীর লোকেরা এই অভ্যাস গড়ে তুলতে পারেন। জনসাধারণ বা গোষ্ঠীর ব্যবহৃত এই শৌচালয়গুলিতে এমন ভাবে পা ধোয়ার ব্যবস্থা করতে হবে, যাতে জল অপচয় কম হয় এবং হাত ধোয়াও যায়। আরো কার্যকর ভাবে হাত ধোয়ার জন্য প্রয়োজনে জল কে ক্লোরিনেটিং করা যেতে পারে। সম্প্রদায়ের মধ্যে স্যানিটেশন এবং স্বাস্থ্যবিধি বজায় রাখার জন্য শৌচালয়গুলিতে ভাল অভ্যাস তৈরির একটি রূপরেখাও স্পষ্টভাবে ফুটিয়ে তোলা হয়েছে। শৌচালয়গুলিতে সর্বদা ফেস-কভার বা মুখ ঢাকা এবং চটি ব্যবহারের সাথে সাথে হাত ধোয়া এবং সামাজিক-দূরত্ব বজায় রাখার মতো সাধারণ পদক্ষেপগুলিও তুলে ধরা হয়েছে। সরকারী স্থান এবং বাড়িঘর পরিষ্কার ও পরিচ্ছন্ন রাখতে জীবাণুনাশক ছড়াতে বলা হয়েছে।যারা এই রোগের সংক্রমণ প্রতিরোধে গুরুত্বপূর্ণ ভূমিকা পালন করছেন এমন সমস্ত সামনের সারির কর্মী এবং সাফাই কর্মীদের সম্পূর্ণ সহযোগিতার ওপর জোর দেওয়া হয়েছে।
ভারত সরকারকে উপদেষ্টা প্রদানকারী প্রধান বৈজ্ঞানিক কার্যালয়ের অধ্যাপক কে বিজয় রাঘভান বলেছেন যে, কোভিড-১৯ মহামারীর বিরুদ্ধে লড়াইয়ে কার্যকরী ব্যবস্থা গ্রহণের জন্য সমগ্র ভারতীয় আজ একত্রিত হয়েছে। আমাদের ধারাভির মতো ঘনবসতিযুক্ত জায়গা গুলিতে বিশেষ নজর দেওয়া দরকার। ভারত সরকারকে উপদেষ্টা প্রদানকারী প্রধান বৈজ্ঞানিক কার্যালয় এ জন্য বিশেষ নির্দেশিকা জারি করেছে। সাধারণ ব্যবহৃত শৌচালয়এবং স্নানের জায়গা গুলিতে নজর দিয়েছে। এমনকি গোষ্ঠী নেতৃবৃন্দ, এনজিও, কর্পোরেশন এবং অন্যান্য সংস্থাগুলিকে এই বিষয়গুলি বাস্তবায়নের জন্য এগিয়ে আসতে অনুরোধ করা হয়েছে।
(CG/SS
অর্থমন্ত্রক
কেন্দ্রীয় সরকারের ২০২২-২৩ অর্থবর্ষে হিসাব পরীক্ষা হয়নি এ ধরনের অ্যাকাউন্ট সংক্রান্ত বিবৃতি
নয়াদিল্লি, ৩১ মে, ২০২৩
কেন্দ্রীয় সরকারের ২০২২-২৩ অর্থবর্ষে হিসাব পরীক্ষা হয়নি এ ধরনের অ্যাকাউন্ট সংক্রান্ত বিবৃতি প্রকাশিত হয়েছে। এই বিবৃতি অনুসারে কেন্দ্র ২০২২-২৩ অর্থবর্ষে আয় করেছে ২৪,৫৫,৭০৬ কোটি টাকা। এর মধ্যে কেন্দ্রীয় সরকারের কর বাবদ রাজস্বের পরিমান ২০,৯৭,৩৬৮ কোটি টাকা। কর বর্হিভূত রাজস্ব আদায়ের পরিমান ২,৮৬,১৫১ কোটি টাকা। এছাড়াও ঋণ বর্হিভূত মূলধন হিসেবে ৭২,১৮৭ কোটি টাকা সরকারের কোষাগারে এসেছে। ঋণ বর্হিভূত মূলধনের মধ্যে বিভিন্ন ক্ষেত্রে প্রদেয় ঋণের থেকে প্রাপ্ত অর্থ যেমন রয়েছে, পাশাপাশি অন্যান্য খাত থেকেও মূলধন প্রাপ্তি হয়েছে। কেন্দ্র রাজ্য সরকারগুলিকে ৯,৪৮,৪০৬ কোটি টাকা করের মূল্যায়ণের পর প্রদান করেছে। এই অর্থ বিগত অর্থবর্ষের তুলনায় ৫০,০১৫ কোটি টাকা বেশি। কেন্দ্রীয় সরকার সংশ্লিষ্ট সময়কালে ৪১,৮৮,৮৩৭ কোটি টাকা ব্যয় করেছে। রাজস্ব খাতে ব্যয় হয়েছে ৩৪,৫২,৫১৮ কোটি টাকা। এরমধ্যে বিভিন্ন ক্ষেত্রে ঋণ গ্রহণের জন্য সুদ বাবদ অর্থ দেওয়া হয়েছে ৯,২৮,৪২৪ কোটি টাকা। এছাড়াও ভর্তুকির জন্য ব্যয় হয়েছে ৫,৩০,৯৫৯ কোটি টাকা।
CG/CB/NS….
(Visitor Counter : 37
প্রতিরক্ষামন্ত্রক
ভবিষ্যৎমুখী প্রযুক্তি ক্ষেত্রে আরও অগ্রগতি সময়ের চাহিদা ; জাতীয় প্রযুক্তি দিবসে ডিআরডিও-র অনুষ্ঠানে প্রতিরক্ষা প্রতিমন্ত্রী
নয়াদিল্লী, ১১ মে, ২০২২
প্রতিরক্ষা প্রতিমন্ত্রী শ্রী অজয় ভট্ট কৃত্রিম বুদ্ধিমত্তার মতো প্রযুক্তিগত ক্ষেত্রে আরও অগ্রগতির জন্য বিজ্ঞানী সমাজের প্রতি আহ্বান জানিয়েছেন। তিনি বলেছেন, দেশকে ভবিষ্যৎ বিপদের মোকাবিলায় প্রস্তুত করে তুলতে প্রযুক্তিগত ক্ষেত্রে আরও অগ্রগতি জরুরি। শ্রী ভট্ট আজ নতুন দিল্লীতে প্রতিরক্ষা গবেষণা ও উন্নয়ন সংস্থা  আয়োজিত জাতীয় প্রযুক্তি দিবস উদযাপন অনুষ্ঠানে ভাষণ দিচ্ছিলেন। দেশীয় সংগ্রহের মাধ্যমে প্রতিরক্ষা ক্ষেত্রের চাহিদা মেটাতে সরকার সর্বাত্মক প্রয়াস চালাচ্ছে জানিয়ে শ্রী ভট্ট সর্বাধুনিক প্রযুক্তি ক্ষেত্রে উৎকর্ষতা অর্জনে প্রতিরক্ষা ব্যবস্থার সঙ্গে যুক্ত সকলকে একজোট হয়ে কাজ করার পরামর্শ দেন।
প্রতিরক্ষা গবেষণা ও উন্নয়ন ক্ষেত্রে স্বনির্ভরতা অর্জনে ডিআরডিও-র প্রচেষ্টার প্রশংসা করে মন্ত্রী বলেন, প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের প্রয়াসের সঙ্গে সঙ্গতি রেখে ডিআরডিও স্বশস্ত্র বাহিনীগুলিকে সর্বাধুনিক অস্ত্রশস্ত্র ও সাজ-সরঞ্জাম যোগান দিয়ে থাকে। অত্যাধুনিক সমরাস্ত্র ও প্রযুক্তি উদ্ভাবন তথা উৎপাদনের ক্ষেত্রে ডিআরডিও নিজের কর্তৃত্ব প্রতিষ্ঠিত করেছে। এরফলে প্রতিরক্ষা ব্যবস্থায় বেসরকারী ক্ষেত্রের অংশগ্রহণ বেড়েছে। লাগাতার এই প্রয়াসের ফলেই প্রতিরক্ষা রপ্তানী ক্ষেত্রে ভারত এখন বিশ্বের অগ্রণী ২৫টি দেশের তালিকায় জায়গা করে নিয়েছে।
উল্লেখ করা যেতে পারে, ১৯৯৮-এ পোখরানে পারমাণবিক পরীক্ষার ঘটনার কথা স্মরণে রেখে প্রতি বছর ১১-ই মে দিনটি জাতীয় প্রযুক্তি দিবস হিসেবে উদযাপন করা হয়। শ্রী ভট্ট বলেন, এবারের জাতীয় প্রযুক্তি দিবসের মূল ভাবনার সঙ্গে দেশের অগ্রগতিতে বিজ্ঞান ও প্রযুক্তি ক্ষেত্রে সার্বিক উন্নয়নের বিষয়টিও জড়িয়ে রয়েছে।
এই অনুষ্ঠানে মন্ত্রী প্রযুক্তিগত ক্ষেত্রে অসামান্য সাফল্যের জন্য কয়েকজন বিজ্ঞানীকে ডিআরডিও-র পুরস্কার প্রদান করেন। ২০১৯ সালের জন্য এই পুরস্কার দেওয়া হয়। আধুনিক প্রযুক্তি সম্পর্কে ডিআরডিও-র বিজ্ঞানীরা তিনটি বিষয়ে বক্তৃতা দেন। অনুষ্ঠানে প্রতিরক্ষা গবেষণা ও উন্নয়ন দপ্তরের সচিব তথা ডিআরডিও-র চেয়ারম্যান ডাঃ জি সতীশ রেড্ডি প্রতিরক্ষা ক্ষেত্রকে আত্মনির্ভর করে তুলতে বিজ্ঞানী ও প্রযুক্তিবিদদের অবদানের প্রশংসা করেন।
CG/BD/NS
(Visitor Counter : 83